Sag om fastsættelse af husleje
Ret: Retten i Lyngby (1. instans)
Faggruppe: Civilsag — Boligretssag
Sagsemner: Aftaler;

RETTEN I LYNGBY

Den 26. januar 2010 kl. 09:15 blev boligretten sat på Tingstedet af Dommer
med lægdommerne Lægdommer 1 og Lægdommer 2.

Der blev foretaget i offentligt retsmøde
sag nr. BS 150-1689/2008:

A/S KFI-Holding
Svanemøllevej 16
2100 København Ø
mod
MHolding 5 ApS
c/o Matas A/S
Rørmosevej 1
3450 Allerød

For sagsøger og med sagsøgers partsrepræsentant, underdirektør Vidne 1,
mødte advokat Poul B. Poulsen, der fremlagde skønserklæringen af 6. februar
2009 som bilag 42 samt påstandsdokument af 8. januar 2010 og ned-lagde
påstand i overensstemmelse med påstandsdokumentet.

Advokat Poul B. Poulsen oplyste, at den med hans skrivelse af 22. januar 2010
fremsendte oversigt over lejemål på Område er tænkt som et hjæl-pebilag.

Advokat Poul B. Poulsen afleverede skrivelse af 25. januar 2010 vedrørende
omkostninger.

For sagsøgte og med sagsøgtes partsrepræsentant, arkitekt og chefkonsulent
Vidne 2, mødte advokat Patrizia Martinelli, der fremlagde påstandsdoku-ment
af 7. januar 2010 og nedlagde påstand om frifindelse, subsidiært frifin-delse
mod betaling af en lavere leje end påstået af sagsøger efter boligrettens skøn.

Advokat Poul B. Poulsen forelagde sagen.

I tiden fra kl. ca. 10.15 til kl. ca.11.45 foretog advokaterne, partsrepræsen-
tanterne og boligrettens medlemmer besigtigelse af de på sagsøgers oversigt
over lejemål på Område nævnte lejemål.

Som vidne fremstod skønsmanden, statsautoriseret ejendomsmægler og va-
luar, Vidne 3, der vedstod erklæring af 6. februar 2009 og behørigt formanet
afgav forklaring.

Retsformanden fastsatte efter forhandling med de tilstedeværende et honorar
til skønsmanden for fremmødet i dag på 1.650 kr. + moms, der foreløbigt

STD074616-S01-ST02-K187.02-T2-L08-M14-P01-\R41



Side 2/3

udredes af sagsøger.

Sagsøgers partsrepræsentant, underdirektør Vidne 1, fremstod og afgav
behørigt formanet forklaring.

Sagsøgtes partsrepræsentant, arkitekt og chefkonsulent Vidne 2, frem-stod og
afgav behørigt formanet forklaring.

Sagen procederedes.

Efter votering fremkom retsformanden herefter med boligrettens tilkendegi-
velse :

Boligretten har efter en samlet vurdering af sagen, herunder lejemålets stand
og indretning ved lejemålets indgåelse samt størrelse og beliggenhed, med
inddragelse af oplysninger om sammenligningslejemålene, fundet, at en m2
pris for lejemålets stueetage bør fastsættes til 1.875 kr., og at en m2 pris for
lejemålets kælderetage bør fastsættes til 550 kr.

Boligretten finder at burde bemærke, at boligretten kun i meget begrænset
omfang har lagt vægt på skønsmandens rapport, idet denne ikke findes at ha-
ve tilført sagen oplysninger udover de allerede foreliggende.

Boligretten finder dog, at det ikke på forhånd kunne udelukkes, at en skøn-
serklæring kunne have bibragt sagen yderligere relevante oplysninger, hvor-for
omkostningerne til syn og skønnet bør indgå i sagsomkostningsfastsæt-telsen
på sædvanlig vis.

Boligretten foreslår herefter sagen forligt, således at sagsøgte anerkender, at
den årlige leje for lejemålet beliggende Adresse, By, for-højes med virkning
fra den 1. januar 2007 til 380.775 kr., jf erhvervslejelo-vens § 13, excl. andre
betalinger ifølge lejekontrakten og lovgivning.

Lejeforhøjelsen, stor 57.685 kr., reguleres over 4 år, således at reguleringen pr.
år udgør 1/4 af den samlede regulering.

Sagsøgte tilpligtes at betale morarente af forhøjelsesbeløbene fra de respek-
tive forfaldstidspunkter til betaling sker, jf. rentelovens § 3, stk.1, og § 5, stk.
1.

Parterne overlader til boligretten med sædvanlig kæreadgang at træffe afgø-
relse om sagens omkostninger.

Parterne erklærede, at de kunne tiltræde boligrettens forligsforslag.

I medfør af retsafgiftslovens § 2, stk.6, vil 1.750 kr. af den betalte beram-
melsesafgift være at tilbagebetale sagsøger ved dennes advokat,

STD074616-S01-ST02-K187.02-T2-L08-M14-P01-\R41



Side 3/3

ul B. Boulsen .

Efter votering fastsatte boligrettens medlemmer sagsomkostningerne såle-des:

Inden 14 dage fra dato skal sagsøgte MHolding 5 ApS i sagsomkostninger til
sagsøger A/S KFI-Holding betale ialt 59.265,00 kr., heraf vedrører 3.600 kr.
delvis godtgørelse af den af sagsøger betalte retsafgift, 2.400 kr. delvis
godtgørelse af den af sagsøger betalte berammelsesafgift, 1.250 kr. godtgø-
relse for sagsøgers udgift til udmeldelse af skønsmanden, 24.000 kr. delvis
godtgørelse af sagsøgers udgift til skønserklæringen, 1.375 kr. delvis godt-
gørelse af sagsøgers udgift til skønsmandens fremmøde under hovedfor-
handlingen, 1.640 kr. godtgørelse for udgiften til kørsel under besigtigelsen
under hovedforhandlingen samt 25.000 kr. delvis godtgørelse af sagsøgers
udgifter til advokatbistand.

Sagsøgtes advokat oplyste, at hun overvejer at kære boligrettens omkost-
ningsafgørelse.

Sagen sluttet.

En udskrift af retsbogstilførelsen vil være at tilsende rettens bogholderi med
henblik på tilbagebetalingen af en del af den betalte berammelsesafgift, jf.
ovenfor.

Boligretten hævet kl. 17.15.

Dommer

STD074616-S01-ST02-K187.02-T2-L08-M14-P01-\R41